Vandag se sportnuusFoto: (AP Photo/Christophe Ena) Rugby: Gholf: Suid-Afrika se Zander Lombard en Dean Burmester het albei onder die voorste 35 geëindig in die Alfred Dunhill Links-gholftoernooi by St. Andrews Sondag. Lombard het gesamentlik 26ste geëindig en ŉ tjek van net meer as R660 000 vir sy moeite ontvang terwyl Burmester 34ste geëindig het en met net meer as R520 000 huis toe is. Mads Pedersen vier sy oorwinning. Foto: (AP Photo/Manu Fernandez) Fietsry: Die Deense fietsryer Mads Pedersen het Sondag die mansren op die Wêreldpadfiets-kampioenskapsreeks in Engeland gewen. Die Italianer Matteo Trentin was tweede terwyl die Switser Stefan Küng derde was. Formule Een: Lewis Hamilton (Mercedes) het Sondag die Russiese Grand Prix in Sotsji gewen. Hamilton se spanmaat, Valtteri Bottas, was tweede, gevolg deur Charles Leclerc (Ferrari), Max Verstappen (Red Bull), Alexander Albon (Red Bull) en Carlos Sainz (McLaren). Krieket: Die Suid-Afrikaanse krieketspan kom Woensdag in hul eerste toets teen Indië te staan. Suid-Afrika het sy driedaagse opwarmingswedstryd teen die Indiese Presidents-elftal gewen.